cyanic-selkie/wikianc huggingface dataset:
ভিয়েনা আন্তর্জাতিক বিমানবন্দর
ভিয়েনা আন্তর্জাতিক বিমানবন্দর (Flughafen Wien-Schwechat, Letisko Viedeň-Schwechat; ) হ'ল অস্ট্রিয়ার রাজধানী শহর ভিয়েনার আন্তর্জাতিক বিমানবন্দর। শোয়েচটে অবস্থিত এই বিমানবন্দরটি ভিয়েনা শহরের  কেন্দ্রস্থল থেকে ১৮ কিমি (১১ মাইল) দক্ষিণ-পূর্বে এবং ব্রাটিস্লাভা থেকে ৫৭ কিলোমিটার (৩৫ মাইল) পশ্চিমে অবস্থিত। এটি দেশের বৃহত্তম বিমানবন্দর এবং অস্ট্রিয়ান এয়ারলাইন্স এবং ইউরোভিংস ইউরোপের ঘাঁটি হিসাবে পরিচিত। পাশাপাশি স্বল্প ব্যয়ের বাহক ইজি ইউরোপ, লাউডা, স্তর এবং উইজ এয়ারের একটি কেন্দ্র হিসাবে কাজ করে। বিমানবন্দরটি এয়ারবাস এ৩৮০ পর্যন্ত প্রশস্ত দেহের বিমানগুলি পরিচালনা করতে সক্ষম। এই বিমানবন্দর থেকে ইউরোপীয় গন্তব্যের ঘন নেটওয়ার্কের পাশাপাশি এশিয়া, উত্তর আমেরিকা এবং আফ্রিকা পর্যন্ত দীর্ঘ দূরত্বের উড়ানের ব্যবস্থা রয়েছে। ২০১৮ সালে, বিমানবন্দরটি ২৭ মিলিয়ন যাত্রী পরিচালনা করেছে, যা ২০১৭ সালের তুলনায় ১০.৮% বেশি।
গ্র্যাডিয়েন্ট
কোন ঢালের নতি বোঝাতেও ইংরেজিতে গ্র্যাডিয়েন্ট শব্দটি ব্যবহৃত হয়। তবে নতির সাথে গ্র্যাডিয়েন্টকে গুলিয়ে ফেলা ঠিক হবে না। গ্র্যাডিয়েন্টের কোন যথোপযুক্ত বাংলা প্রতিশব্দ না থাকায় মূল ইংরেজিটিই ব্যবহার করা হচ্ছে।
গাণিতিক সংজ্ঞা
thumb|350px|ফাংশনের গ্র্যাডিয়েন্ট নকশাকে f(x,y) = −(cos2x + cos2y)2 একটি ভেক্টর হ্মেত্র হিসেবে পুঙ্খানুপুঙ্খভাবে বর্ণনা করা হয়েছে। কোন ফাংশন, একটি স্কেলার ক্ষেত্র হলে,
তার গ্র্যাডিয়েন্ট হবে,
কাবাসারান
এই নৃত্যে অংশগ্রহনকারী নর্তকরা প্রধানত মিনাহাসান গ্রামের কৃষক এবং রক্ষক হিসাবে কাজ করে। কিন্তু গ্রামে আক্রমণ হলে তারা ওয়ারনেই বা যোদ্ধা হিসাবে যুদ্ধে অবতীর্ণ হয়। মিনহাসান প্রথা অনুসারে, ওয়ারনেইদের অস্ত্র ও মর্যাদা বংশগত। কাবাসারান নৃত্যটি একচেটিয়াভাবে ওয়ারনেই বংশের পুরুষদের দ্বারা সঞ্চালিত হয়।
সাধারণভাবে, নৃত্যের মৌলিক অংগ সঞ্চালনা নয়টি চাল নিয়ে গঠিত। তরোয়াল (সান্তি) বা বর্শা (ওয়েংকো) অথবা ব্যবহার করে এই নয়টি চাল গঠন করা যাকে স্থানীয় ভাষায় জুড়ুস বলা হয়। এছাড়াও বিভিন্ন শক্তিশালী সমরকলার অংগ ও পদসঞ্চালনা এই নৃত্যের মধ্যে অন্তর্ভুক্ত। যেমন এই নাচের একটি জনপ্রিয় চলন হল, বাম দিকে দুই পা এবং ডানদিকে দুই পা গিয়ে পূর্বের স্থান পরিবর্তন করা। নৃত্যের সাথে বাজ, ড্রাম বা কলিনটাং- এর মতো সহায়ক বাদ্যযন্ত্রগুলি বাজানো হয়। এই বাদ্যযন্ত্রগুলিকে স্থানীয় ভাষায় পা ওয়াসালেন বলা হয়।
এন টি রামা রাও
নন্দমুরী তারক রমা রাও (২৮ মে ১৯২৩ – ১৮ জানুয়ারি ১৯৯৬), এনটিআর হিসাবে জনপ্রিয়, ছিলেন একজন ভারতীয় অভিনেতা, প্রযোজক, পরিচালক, সম্পাদক ও রাজনীতিবিদ, যিনি তিনবারে সাত বছর অন্ধ্রপ্রদেশের মুখ্যমন্ত্রী হিসাবে দায়িত্ব পালন করেন। তাকে ভারতীয় চলচ্চিত্রে অন্যতম শ্রেষ্ঠ অভিনেতা হিসাবে ব্যপকভাবে গণ্য করা হয় এবং আক্কিনেনি নাগেশ্বর রাওয়ের সঙ্গে তাকে তেলুগু চলচ্চিত্রের অন্যতম দুই কিংবদন্তি বলা হয়। এনটিআর মাদ্রাজের ন্যাশনাল আর্ট থিয়েটারের ব্যানারে তার সহ-প্রযোজিত থডু দোঙ্গালো (১৯৫৪) ও সিতারাম কল্যাণম (১৯৬০) এবং তার নিজের পরিচালিত ভারকাতনম (১৯৭০) চলচ্চিত্রের জন্য তিনবার জাতীয় চলচ্চিত্র পুরস্কার লাভ করেন। এনটিআর রাজু পেড়া (১৯৫৪) ও লাভা কুসা (১৯৬৩) চলচ্চিত্রে তার অবদানের জন্য তিনি রাষ্ট্রপতি পুরস্কার অর্জন করেন।   তিনি ১৯৭০ সালে কোদালু দিদ্দিনা কাপুরাম চলচ্চিত্রের জন্য শ্রেষ্ঠ অভিনেতা হিসাবে নন্দী পুরস্কার, এবং ১৯৭২ সালে বাদি পানথুলু চলচ্চিত্রের জন্য শ্রেষ্ঠ অভিনেতা হিসাবে উদ্বোধনী নন্দী পুরস্কার লাভ করেন।
এনটিআর ১৯৪৯ সালে এল. ভি. প্রসাদ পরিচালিত তেলুগু সামাজিক-নাট্য মানা দেশম চলচ্চিত্রে একজন অভিনেতা হিসাবে তার অভিষেক করেন। ১৯৫০ এর দশকে তিনি জনপ্রিয়তা অর্জন করেছিলেন, যখন তিনি তার হিন্দু দেবদেবীদের বিশেষত কৃষ্ণ ও রামের চরিত্রে অভিনয় করার জন্য সুপরিচিত হয়েছিলেন, চরিত্রগুলো যা তাকে "জনসাধারণের মশীহ" করে তুলেছিল। পরে তিনি চলচ্চিত্রে খলচরিত্র এবং রবিনহুড-এস্কে নায়ক চরিত্রের জন্য খ্যাতি অর্জন করেছিলেন। তিনি সর্বমোট ৩০০টি চলচ্চিত্রে অভিনয় করেন, এবং তেলুগু চলচ্চিত্রের ইতিহাসের অন্যতম শীর্ষ ব্যক্তিত্ব হয়ে উঠেন। তিনি ২০১৩ সালে ভারতীয় চলচ্চিত্রের শতবর্ষ উপলক্ষে সিএনএন-আইবিএন জাতীয় জরিপে "সর্বকালের সেরা ভারতীয় অভিনেতা" হিসাবে নির্বাচিত হন।
তিনি কয়েকটি উল্লেখযোগ্য চলচ্চিত্রে অভিনয় করেছেন, যেমন পাটালা ভাইরবি (১৯৫১), যা ১৯৫২ সালের ২৪ জানুয়ারি মুম্বাইয়ে অনুষ্ঠিত ১ম ভারত আন্তর্জাতিক চলচ্চিত্র উৎসবে প্রদর্শিত হয়, মাল্লিস্বারী (১৯৫১), এশিয়া প্যাসিফিক চলচ্চিত্র উৎসবে প্রদর্শিত হয়, মায়াবাজার (১৯৫৭) ও নর্তনশালা (১৯৬৩), জাকার্তায় অনুষ্ঠিত আফ্রো-এশিয়ান চলচ্চিত্র উৎসবে প্রদর্শিত হয়। চারটি চলচ্চিত্রের সবগুলোই সিএনএন-আইবিএনের সর্বকালের সর্বশ্রেষ্ঠ ১০০ ভারতীয় চলচ্চিত্রের তালিকায় স্থান করে নেয়।
চলচ্চিত্রে কর্মজীবনের পর এনটিআর ভারতীয় রাজনীতিতে প্রবেশ করেন। ১৯৮২ সালে তিনি তেলুগু দেশম পার্টি (টিডিপি) প্রতিষ্ঠা করেন এবং ১৯৮৩ থেকে ১৯৯৫ সালের মধ্যে অন্ধ্রপ্রদেশের মুখ্যমন্ত্রী হিসাবে তিনবার কোলাহলপূর্ণ দায়িত্ব পালন করেন। তিনি অন্ধ্রপ্রদেশের স্বতন্ত্র সাংস্কৃতিক পরিচয়ের একজন প্রবক্তা হিসাবে পরিচিত ছিলেন, ফলে প্রাক্তন মাদ্রাজ রাজ্যের থেকে সংস্কৃতিটি পৃথক হয়, যা প্রায়শই একিভূত করা হতো। জাতীয় পর্যায়ে, তিনি অ-কংগ্রেস দলগুলোর একটি জোট জাতীয় ফ্রন্ট গঠনে সহায়ক ভূমিকা পালন করেন, যা ১৯৮৯ থেকে ১৯৯০ সাল পর্যন্ত ভারত শাসন করে।
প্রাথমিক জীবন
রমা রাও ১৯২৩ সালের ২৮ মে কৃষ্ণ জেলার গুড়িবড়া তালুকের একটি ছোট্ট গ্রাম নিম্মকুরুতে জন্মগ্রহণ করেন, যা ব্রিটিশ ভারতের প্রাক্তন মাদ্রাজ প্রেসিডেন্সির অংশ ছিল। তিনি একটি কৃষক দম্পতি নন্দমুরি লক্ষ্মায়া চৌদারি ও নন্দমুরি ভেনকাট রমম্মার ঘরে জন্মগ্রহণ করেন, তবে তাঁর চাচা-চাচি নিঃসন্তান ছিলেন বলে তাঁর পিতামাতা তাকে তাদের কাছে দত্তক হিসাবে দিয়েছিলেন। তিনি প্রথম তার গ্রামের একটি বিদ্যালয়ে এবং পরে বিজয়বড়ায় পড়াশোনা করেছিলেন। ১৯৪০ সালে ম্যাট্রিকুলেশন সম্পন্ন করার পর তিনি বিজয়বড়ার এসআরআর অ্যান্ড সিভিআর কলেজ ও গুন্টুরের অন্ধ্র-খ্রিস্টান কলেজে পড়াশোনা করেন। ১৯৪৭ সালে তিনি গুন্টুর জেলার প্রতীপড়ুতে মাদ্রাজ কর্ম কমিশনে (বর্তমানে তামিলনাড়ু সরকারি কর্ম কমিশন) উপ-নিবন্ধক (sub-register) হিসাবে যোগদান করেন, তবুও তিনি অভিনয়ের প্রতি নিজেকে নিযুক্ত করার জন্য তিন সপ্তাহের মধ্যেই চাকরি ছেড়ে দেন। তিনি যুবক বয়সেই ব্যারিটোন গায়কী কন্ঠ বিকাশ করেন।
চলচ্চিত্র কর্মজীবন
এনটিআর তার চলচ্চিত্র জীবন শুরু করেছিলেন মান দেশম (১৯৪৯) চলচ্চিত্রে একজন পুলিশ সদস্যের ভূমিকায়। এরপরে তিনি বি. এ. সুবা রাও পরিচালিত পলেতুরি পিলা চলচ্চিত্রে অভিনয় করেন। তাঁর প্রথম পৌরাণিক চলচ্চিত্র ছিল ১৯৫৭ সালে, যেখানে তিনি কৃষ্ণ চরিত্রে ব্লকবাস্টার চলচ্চিত্র মায়া বাজারে অভিনয় করেন। তিনি শ্রী কৃষ্ণারজুন যুধাম (১৯৬২), তামিল চলচ্চিত্র কর্ণন (১৯৬৪) ও দানা বীরা সুরা কর্ণ (১৯৭৭) এর মতো কয়েকটি উল্লেখযোগ্য চলচ্চিত্রসহ ১৭টি চলচ্চিত্রে কৃষ্ণ চরিত্রে অভিনয় করেন। তিনি ভগবান রামের চরিত্রায়নের জন্যও খ্যাতি অর্জন করেছিলেন, লাভ কুশ (১৯৬৩) ও শ্রী রমনজনেয়া যুধাম (১৯৭৪) এর মতো কয়েকটি চলচ্চিত্রে তিনি এই ভূমিকা পালন করেছিলেন। তিনি রামায়ণ থেকে অন্যান্য কয়েকটি চরিত্রেও অভিনয় করেছেন যেমন ভুকাইলাস (১৯৫৮) ও সীতারাম কল্যাণম (১৯৬১) চলচ্চিত্রগুলোতে রাবণ ভূমিকা পালন করেছেন। অন্যগুলোর মধ্যে তিনি শ্রী ভেঙ্কটেশ্বর মহাত্ম্যম (১৯৬০) এর মতো চলচ্চিত্রে ভগবান বিষ্ণু এবং দক্ষিণায়গম (১৯৬২) এর মতো চলচ্চিত্রে ভগবান শিবের চরিত্রে অভিনয় করেন। তিনি ভীষ্ম, অর্জুণ, কর্ণ ও দুর্যোধনের মতো মহাভারতের চরিত্রগুলোতেও অভিনয় করেছেন।
কর্মজীবনের পরবর্তীতে, তিনি তার বাণিজ্যিক চলচ্চিত্রে বীরসুলভ অভিনয় বন্ধ করে দিয়ে বিদ্যমান ব্যবস্থার বিরুদ্ধে লড়াই করা দরিদ্র বীর যুবকের ভূমিকায় অভিনয় করা শুরু করেছিলেন। চলচ্চিত্রগুলো সাধারণ মানুষের অনুভূতিতে আবেদন করেছিল, এরমধ্যে উল্লেখযোগ্য কয়েকটি চলচ্চিত্র হলো দেবুড়ু চেসিনা মানুশুলু (১৯৭৩), আদাবী রামুডু (১৯৭৭), ড্রাইভার রামুডু (১৯৭৯), ভেটাগাড়ু (১৯৭৯), সরদার পাপা রায়ুডু (১৯৮০), কোন্দাবতী সিংহাম (১৯৮১), বিচারপতি চৌধারি (১৯৮২) ও ববিলি পুলি (১৯৮২) প্রভৃতি। তিনি কাল্পনিক চরিত্রেও অভিনয় করেছেন, সে ঘরানার তাঁর উল্লেখযোগ্য চলচ্চিত্র হচ্ছে ইয়ামাগোলা (১৯৭৭)। তাঁর চলচ্চিত্র লাভ কুশ, যেখানে তিনি রাম ভূমিকায় অভিনয় করেন, যা ১৯৬৩ সালে ₹১ কোটি সংগ্রহ করেছিলো। তিনি সাধু মহাপুরুষদের জীবন–কাহিনী ভিত্তিক (hagiographical) চলচ্চিত্র শ্রীমাদ বিরাট বীরব্রহ্মেন্দ্র স্বামী চরিত্র (১৯৮৪) পরিচালনা ও অভিনয় করেছিলেন। তিনি ব্রাহ্মশ্রী বিশ্বমিত্র (১৯৯১) ও মেজর চন্দ্রকান্ত (১৯৯৩) এর মতো চলচ্চিত্রেরও অভিনয় করেছেন। তাঁর শেষ চলচ্চিত্র ছিলো তেলুগু কবি শ্রীনাথের জীবনী শ্রীনাথ কবি সর্বভৌমুডু, যা ১৯৯৩ সালে মুক্তি পায়।
এনটিআর কর্মজীবনের শেষার্ধে চিত্রনাট্যকার হয়ে ওঠেন। চিত্রনাট্য রচনার কোনও আনুষ্ঠানিক প্রশিক্ষণ না থাকা সত্ত্বেও তিনি নিজের চলচ্চিত্রের পাশাপাশি অন্যান্য নির্মাতাদের জন্যও বেশ কয়েকটি চলচ্চিত্রের চিত্রনাট্য রচনা করেন। তিনি তাঁর চলচ্চিত্র প্রযোজনা সংস্থা ন্যাশনাল আর্ট থিয়েটার প্রাইভেট লিমিটেড, মাদ্রাজ, পরবর্তীকালে রামকৃষ্ণ স্টুডিওজ, হায়দ্রাবাদ এর মাধ্যমে তাঁর নিজের অনেক চলচ্চিত্রের পাশাপাশি অন্যান্য অভিনেতার চলচ্চিত্রও প্রযোজনা করেছিলেন। তিনি তার এই প্রযোজনা সংস্থার মাধ্যমে বেশি বেশি চলচ্চিত্র নির্মাণের জন্য সক্রিয়ভাবে প্রচারণা চালিয়েছিলেন। চলচ্চিত্রের প্রযোজনা ও বিতরণে অর্থায়ন করে এমন একটি আর্থিক ব্যবস্থা নকশা ও প্রয়োগে তিনি প্রভাবশালী ছিলেন। তিনি তাঁর পেশার প্রতি এতটাই নিবেদিত ছিলেন যে কোনও নির্দিষ্ট চরিত্রকে পুরোপুরি এবং বাস্তবভাবে ফুটিয়ে তুলতে প্রায়শই তিনি নতুন নতুন জিনিস শিখতেন। ৪০ বছর বয়সে তিনি নর্তনশালা (১৯৬৩) চলচ্চিত্রের জন্য খ্যাতিমান কুচিপুডি নৃত্যশিল্পী ভেমপতি চিন্না সত্যমের কাছ থেকে নৃত্য শিখেছিলেন।
রাজনৈতিক জীবন
১৯৮২ সালের ২৯ মার্চ হায়দরাবাদে এনটিআর প্রতিষ্ঠিত তেলুগু দেশম পার্টিতে (টিডিপি) যোগ দিয়েছিলেন একজন প্রবীণ রাজনীতিবিদ নাদেন্দলা ভাস্কর রাও। তিনি বলেছিলেন যে এই সিদ্ধান্তটি অন্ধ্রপ্রদেশকে ভারতীয় জাতীয় কংগ্রেসের দুর্নীতিবাজ ও অদৃশ্য শাসন থেকে মুক্তি দেওয়ার ঐতিহাসিক প্রয়োজনের ভিত্তিতে ছিল, যা ১৯৫৬ সালে এই রাজ্য গঠনের পর থেকে রাজ্য পরিচালনা করেছিল এবং যেটির নেতৃত্বে পাঁচ বছরে পাঁচবার মুখ্যমন্ত্রী বদলেছিলো।
মুখ্যমন্ত্রী হিসাবে প্রথম মেয়াদ, ১৯৮৩
নির্বাচনে টিডিপি সঞ্জয় বিচার মঞ্চ দলের সাথে জোট বেঁধেছিল এবং সিদ্ধান্ত নেয় যে নির্বাচনের মাঠে এমন প্রার্থীদের বাছাই করা হবে যাদের শিক্ষাগত যোগ্যতা রয়েছে ও যাদের সমাজে আলাদা সুখ্যাতি রয়েছে এবং যারা দুর্নীতিতে জড়িত নয়, যা সেই সময়ে একটি উদ্ভাবনী রাজনৈতিক ধারণা ছিল। এনটিআর নিজে গুড়িবড়া ও তিড়ুপতি দুটি বিধানসভা কেন্দ্র থেকে প্রতিদ্বন্দ্বিতা করার সিদ্ধান্ত নিয়েছিলেন। এনটিআর প্রচারণায় অনেক অভিনব পদ্ধতি ব্যবহার করেছিলন, যেমন প্রথম ভারতীয় রাজনীতিবিদ হিসাবে প্রচারণার জন্য রথযাত্রা ব্যবহার করেছিলেন। তবে, এমজিআরই নির্বাচনের জন্য প্রথম ওপেন টপ ভ্যান প্রচারণা শুরু করেছিলেন, কারণ মনে করা হয় যে তিনি রোড শোগুলোকে বিশাল জনসভাগুলোর বিকল্প উল্লেখ করতে পারবেন, যেখানে প্রচুর অর্থের পাশাপাশি জনশক্তি জড়িত থাকে। এজন্য তিনি একটি সংশোধিত শেভ্রোলেট ভ্যান ব্যবহার করেছিলেন, যেটাকে চৈতন্য রাথম নাম দেওয়া হয়েছিল। এতে এনটিআর অন্ধ্র প্রদেশ রাজ্য জুড়ে সমস্ত জেলাগুলো ভ্রমণ করেন। তাঁর ছেলে নন্দমুড়ি হরি কৃষ্ণকে নিয়ে ভ্যান চালিয়ে, যিনি নিজেও একজন অভিনেতা, এনটিআর তার প্রচারণায় ৭৫,০০০ কিলোমিটারেরও বেশি ভ্রমণ করেছিলেন, ভ্যানে পার্টির হলুদ পতাকা ও ব্যানারসহ এবং এনটিআর গাড়ির উপরে বসে জনতার ভিড় সামাল দেন। এনটিআর তেলুগু জনগণের মর্যাদা ফিরিয়ে আনার জন্য প্রচারণা চালিয়েছিলেন এবং তেলুগু ভারী আত্মা গৌরবম (অনু. তেলুগু জনগণের আত্মমর্যাদাবোধ) স্লোগান দিয়ে নির্বাচনে অংশ নেওয়ার মাধ্যমে সরকার ও সাধারণ মানুষের মধ্যে ঘনিষ্ঠ বন্ধন গঠনের পক্ষে ছিলেন।
১৯৮৩ সালে অন্ধ্র প্রদেশ বিধানসভা নির্বাচনে, টিডিপি রাজ্য বিধানসভার ২৯৪টি আসনের মধ্যে ২০২টি জিতে নিরঙ্কুশ সংখ্যাগরিষ্ঠতায় বিজয়ী হয়েছিল এবং এনটিআর নিজে দুটি আসনেই প্রতিদ্বন্দ্বিতা করে বিজয়ী হয়েছিলেন। সঞ্জয় বিচার মঞ্চের সাথে তাদের জোট ২০২টি আসন পেয়েছিল। ১৯৮৩ সালের ৯ জানুয়ারি এনটিআর দশজন মন্ত্রণালয়ভুক্ত মন্ত্রী ও পাঁচজন প্রতিমন্ত্রী নিয়ে রাজ্যের দশম এবং প্রথম অ-কংগ্রেস মুখ্যমন্ত্রী হিসাবে শপথ গ্রহণ করেন।
ক্ষমতা হারানো, ১৯৮৪
১৯৮৪ সালের ১৫ আগস্ট, এনটিআর ওপেন হার্ট সার্জারির জন্য মার্কিন যুক্তরাষ্ট্রে অবস্থানকালীন সময়ে অন্ধ্র প্রদেশের তৎকালীন গভর্নর ঠাকুর রাম লাল তাকে পদ থেকে সরিয়ে দেন। তৎকালীন গভর্নর ঠাকুর রাম লাল তাঁর অর্থমন্ত্রী ও প্রাক্তন কংগ্রেস সদস্য যিনি টিডিপির প্রতিষ্ঠাকালীন প্রধান স্থপতি ছিলেন নাদেন্দেলা ভাস্কর রাওকে মুখ্যমন্ত্রী হিসাবে নিয়োগ দিয়েছিলেন। ভাস্কর রাও বেশিরভাগ টিডিপি বিধায়কদের সমর্থন পেয়েছিলেন, যা এর আগে কখনও হয়নি।
ক্ষমতায় ফিরা, ১৯৮৪
এনটিআর তার অস্ত্রোপচারের পরপরই ভারতে ফিরে এসে ভাস্কর রাওয়ের বিতর্কিত সিদ্ধান্তের বিরুদ্ধে প্রতিবাদ করেন এবং বিধানসভার ২৯৪ জন সদস্যের তার সমর্থিত সংখ্যাগরিষ্ঠ সমস্ত বিধায়ককে নিয়ে রাজভবনে (গভর্নরের কার্যালয়) তার শক্তি প্রদর্শন করেছিলেন। রামলাল সাহস করেননি, যার ফলস্বরূপ এনটিআর তার চৈতন্য রাথম প্রচার-প্রচারণা পুনরায় চালু করেন, এবার জনতা পার্টি (জেপি), ভারতীয় জনতা পার্টি (বিজেপি), বামফ্রন্ট, দ্রাবিড় মুন্নেত্র কড়গম (ডিএমকে) ও ন্যাশনাল কনফারেন্স (এনসি) সহ দেশের বিভিন্ন কংগ্রেস বিরোধী রাজনৈতিক দলগুলোর সমর্থন ও জনগণের সমর্থনকে একত্রিত করে গণতন্ত্র পুনরুদ্ধারের প্রচারণা চালান। এক মাসের সংকটকালীন সময়ে, ঘোড়া বাণিজ্য (ভোট বাণিজ্য) এড়াতে এনটিআর সমর্থনকারী বিধায়কদের একটি গোপন জায়গায় সুরক্ষিত করা হয়। কর্ণাটকের মুখ্যমন্ত্রী রামকৃষ্ণ হেগড়ের সমর্থনে এটি অর্জন করা সম্ভব হয়েছিল। রামকৃষ্ণ হেগড়ে টিডিপির সকল বিধায়ককে মহীশুরুতে (মহীশূর) দাস প্রকাশের একটি বাজেট হোটেলে সরিয়ে নিয়েছিলেন। যেহেতু কংগ্রেস (আই) নিয়মিত বিধায়কদের উপর হস্তক্ষেপণ করার জন্য পরিচিত ছিল এবং প্রয়োজনীয়তা অনুভূত হয়েছে। ভারতীয় রাজনীতিতে এটি প্রথমবার ছিল যে বিধায়করা হস্তক্ষেপণ থেকে নিরাপদ জায়গায় সুরক্ষিত করা হয়। এছাড়াও বেশ কয়েকটি রাজনৈতিক দল ও জনগণকে একত্রিত করা এবং প্রেসের কারণে প্রধানমন্ত্রী ইন্দিরা গান্ধী অনিচ্ছাকৃতভাবে গভর্নর রামলালকে অপসারণ করেন এবং এনটিআরকে ফিরিয়ে আনার পথ প্রশস্ত করার জন্য অন্ধ্র প্রদেশের গভর্নর হিসাবে একজন প্রবীণ কংগ্রেস শঙ্কর দয়াল শর্মাকে নিযুক্ত করেন।
তামিলনাড়ুতে প্রচারণা, ১৯৮৪
১৯৮৪ সালে, যখন তামিলনাড়ুর তৎকালীন মুখ্যমন্ত্রী ও অভিনেতা এম. জি. রামচন্দ্রন (এমজিআর) মার্কিন যুক্তরাষ্ট্রে হাসপাতালে ভর্তি হওয়ার কারণে রাজ্য নির্বাচনে প্রচার-প্রচারণায় করতে পারেন নি। এমজিআর ও আর. এম. বীরপ্পণের ঘনিষ্ঠ বন্ধু এনটিআর পার্টির বিষয়গুলো পরিচালনা করছিলেন, যিনি তৎকালীন দল কংগ্রেসের সহযোগী হওয়া সত্ত্বেও সর্বভারতীয় আন্না দ্রাবিড় মুন্নেত্র কড়গমের পক্ষে প্রচার-প্রচারণা চালিয়েছিলেন। জাতীয় ফ্রন্টের নেতা হিসাবে তিনি যখন নির্বাচনের মুখোমুখি হয়েছিলেন তখন সাংবিধানিক দলগুলোর পক্ষে ব্যাপকভাবে প্রচার-প্রচারণা করেন, আবারও তাঁর প্রচার-প্রচারণার চৈতন্য রাথম ধারণাটি ব্যবহার করেন।
সাধারণ নির্বাচন, ১৯৮৪
এক মাস পর, ইন্দিরা গান্ধীকে হত্যা করা হয়েছিল এবং তার পুত্র রাজীব গান্ধী প্রধানমন্ত্রী হিসাবে তার উত্তরসূরী হন। লোকসভায় পরবর্তী জাতীয় নির্বাচনের ক্ষেত্রে, গান্ধী হত্যার কারণে যে সহানুভূতি তৈরী হয়েছিল তা কাজে লাগিয়ে কংগ্রেস অন্ধ্র প্রদেশ বাদে পুরো দেশ জুড়েই জয়লাভ করেছিল, যেখানে টিডিপি এক বিশাল জয়লাভ করেছিল। টিডিপি'ই হচ্ছে প্রথম আঞ্চলিক দল যারা লোকসভায় প্রধান বিরোধী দল হিসাবে কাজ করেছে।
বিরোধীদলীয় নেতা, ১৯৮৯
১৯৮৯ সালের ডিসেম্বরের বিধানসভা নির্বাচনে, রাজ্যকে ছড়িয়ে দেওয়া বিরোধী তদারকির কারণে তিনি ক্ষমতার বাইরে চলে গিয়েছিলেন, যার ফলস্বরূপ কংগ্রেস পুনরায় ক্ষমতায় ফিরে আসে। এনটিআর নিজেই কলবাকুর্তি থেকে কংগ্রেসের কাছে স্বল্প ব্যবধানে হেরে যান, যদিও হিন্দুপুরের বিধানসভা আসনটি তিনি ধরে রেখেছিলেন। এই সময়ে, তিনি একটি হালকা স্ট্রোকের শিকার হন, যার ফলস্বরূপ তিনি প্রচার-প্রচারণা করতে পারেননি, যা কিছু কিছু রাজনৈতিক বিশ্লেষক এবং টিডিপি সমর্থকদের মতে, টিডিপি-র হারার কারণ ছিল।
জাতীয় রাজনীতি, ১৯৮৯
১৯৮৯ সালে তিনি জাতীয় রাজনীতিতে নিজেকে প্রতিষ্ঠিত করেন, জাতীয় ফ্রন্ট হিসাবে পরিচিত কংগ্রেস বিরোধী অ-কংগ্রেস দলগুলোর একটি জোট গঠন করেন। এতে টিডিপি ছাড়াও জনতা দল, ডিএমকে, অসম গণ পরিষদ (এজিপি) এবং ভারতীয় কংগ্রেস (সমাজতান্ত্রিক) দলগুলো এই জোটে অন্তর্ভুক্ত ছিল। এই জোট বামফ্রন্ট ও বিজেপির সমর্থন নিয়ে ১৯৮৯ থেকে ১৯৯০ সাল পর্যন্ত ভারতে শাসন করেছিল। এদিকে এনটিআর রাজ্যে বিরোধী দলীয় নেতা হিসাবে এই পদ গ্রহণ করেন। ভি. পি. সিংহের নেতৃত্বে কেন্দ্রে তাঁর জাতীয় ফ্রন্ট সরকার অন্যান্য পিছিয়ে পড়া শ্রেণির (ওবিসি) জন্য ২৭% রিজার্ভেশন দেওয়ার জন্য মন্ডল কমিশনের বিধান প্রয়োগ করে সামাজিক ন্যায়বিচার শীর্ষে ছিল।
মুখ্যমন্ত্রী হিসাবে তৃতীয় মেয়াদ, ১৯৯৪
১৯৯৪ সালের ডিসেম্বরে রাজ্য বিধানসভা নির্বাচনে বামফ্রন্টের সাথে জোটবদ্ধ হয়ে এনটিআর তৃতীয় ও শেষবারের মতো ক্ষমতায় ফিরে আসেন। এই জোটটি ২৯৪টি আসনের বিধানসভায় ২৬৯টি আসন জিতেছে, যেখানে টিডিপি একাই ২২৬টি আসনে জয় পায়। কংগ্রেস, যাদের ১৯৮৯ থেকে ১৯৯৪ সালের মধ্যে পাঁচ বছরের শাসনামলে রাজ্যে একাধিক মুখ্যমন্ত্রী ছিলো, মাত্র ২৬টি আসনে জয় পেয়েছিল। এনটিআর পুনরায় হিন্দুপুর থেকে প্রতিদ্বন্দ্বিতা করেন এবং একই বিধানসভা কেন্দ্র থেকে জয়ের বিরল হ্যাটট্রিক অর্জন করে টানা তৃতীয়বারের মতো আসনটি জয় পেয়েছিলেন। তিনি আরেকটি বিধানসভা কেন্দ্র টেককলি থেকেও বিজয় অর্জন করেন। চন্দ্র বাবু নাইডু এনটিআরের বিরুদ্ধে পার্টিতে একটি বিদ্রোহের নেতৃত্ব দিয়েছিলেন, তার দ্বিতীয় স্ত্রী লক্ষ্মী পার্বতীর প্রশাসনে হস্তক্ষেপকে কারণ হিসাবে দেখিয়েছিলেন, যার ফলে ১৯৯৫ সালের ১ সেপ্টেম্বর এনটিআর পরিবর্তে তিনি মুখ্যমন্ত্রী হন।
ব্যক্তিগত জীবন
১৯৪৩ সালের মে মাসে উচ্চমাধ্যমিকে পড়ার সময় এনটিআর তার মামাতো বোন ভাসবা রমা তরকমকে বিয়ে করেছিলেন। এই দম্পতির মোট আট ছেলে ও চার মেয়ে রয়েছে।
এনটিআরের দ্বিতীয় কন্যা, দগগুবতি পূরণদেশ্বরী লোকসভায় ভারতীয় জাতীয় কংগ্রেসের প্রতিনিধিত্ব করেছিলেন এবং কেন্দ্রীয় মন্ত্রী ছিলেন। তিনি তাঁর জোট ভারতীয় জনতা পার্টির কাছে পরিবর্তন করেন।
১৯৮৫ সালে তার স্ত্রী ভাসবা তারকাম ক্যান্সারে আক্রান্ত হয়ে মৃত্যুবরণ করেন। তাঁর স্মরণে এনটিআর ১৯৮৬ সালে হায়দরাবাদে ভাসবাতারকাম ইন্দো-আমেরিকান ক্যান্সার হাসপাতাল প্রতিষ্ঠা করেন। ১৯৯৩ সালে এনটিআর তেলুগু লেখক লক্ষ্মী পার্বতীর সঙ্গে দ্বিতীয়বারের মতো বিবাহবন্ধনে আবদ্ধ হন। তিনি ২০০৪ সালে প্রকাশিত তাঁর এনটিআর-এর দুই-খণ্ডের জীবনীমূলক বইয়ের লেখক ছিলেন। প্রথম খণ্ডন, এডুরুলেনি মণীশী (অপ্রতিরোধ্য ব্যক্তি) শৈশব থেকে তাঁর চলচ্চিত্রে প্রবেশের বিষয়টি নিয়ে আলোচনা করা হয়েছে। দ্বিতীয় খণ্ড, তেলুগু তেজম (তেলুগুর ঔজ্জ্বল্য) তার রাজনৈতিক কর্মজীবন নিয়ে আলোচনা করা হয়েছে।
মৃত্যু
এনটিআর হৃদরোগে আক্রান্ত হয়ে ১৯৯৬ সালের ১৮ জানুয়ারি হায়দ্রাবাদে তাঁর নিজ বাসভবনে ৭২ বছর বয়সে মৃত্যুবরণ করেন। তাকে দাহ করা হয়েছিল এবং তাঁর ছাই আট বছর পরে ২০০৪ সালে তাঁর দ্বিতীয় স্ত্রী লক্ষ্মী পার্বতী শ্রীরঙ্গপাটনায় ডুবিয়েছিলেন।
হাবিব রহমান (স্থপতি)
হাবিব রহমান (১৯১৫-১৯৯৫) একজন ভারতীয় স্থপতি ছিলেন, তিনি দিল্লির চিড়িয়াখানা, গান্ধীঘাট, রবীন্দ্রভবন নির্মানের কাজে যুক্ত ছিলেন।
জীবনী
হাবিব রহমান ১৯৩৯ সালে কলকাতায় ইঞ্জিনিয়ারিং স্নাতক ডিগ্রী পেয়েছিলেন। তিনি এম আই টিতে পড়াশোনা করেছিলেন, এবং ১৯৪৪ সালে স্থপতি বিদ্যায় স্নাতকোত্তর ডিগ্রী অর্জন করেছিলেন (প্রথম ভারতীয় যিনি এই কার্যক্রম শেষ করেছিলেন )। তিনি ১৯৪৪ থেকে ১৯৪৬ পর্যন্ত বস্টনের লরেন্স বি.অ্যানডারসন, উইলিয়াম ওয়াস্টার ওয়ালটার গ্রোপিয়াস, এবং অ্যালি জ্যাক খান আর্কিটেকচার সংস্থায় কাজ করেছিলেন।.
তিনি ১৯৭৪ থেকে ১৯৭৭ পর্যন্ত দিল্লি নগরকলা বিভাগের সম্পাদক ছিলেন। ১৯৭৭ সালে তিনি কিছু পরিকল্পনা যেমন দ্বিতীয় কনট প্লেস, নতুন দিল্লি ভবন বানানোর বিরোধিতা করেছিলেন, সেইজন্য তিনি চুক্তিটি হারিয়েছিলেন।
কাজ
সাল ১৯৫০ থেকে ১৯৬০ র মধ্যে জওহরলাল নেহ্‌রু সরকার ভারতের স্বাধীনতা উপলক্ষেে কিছু সরকারী ভবন নির্মানের জন্য,হাবিব রহমান সহ কতিপয় স্থপতিদের আমন্ত্রণ জানিয়েছিলেন। তিনি ১৯৪৯ সালে গান্ধীঘাট ব্যারাকপুর, নতুন সচিবালয় কলকাতা (যেটা ১৯৫৪ তে সমাপ্ত হয়েছিল), ১৯৫৪ তে ডাকভবন, the রবীন্দ্রভবন ১৯৬১ সালে (অথবা ১৯৬৩ ), the বিশ্ব স্বাস্থ্য সংস্থা ১৯৬২ সালে দিল্লিতে (যেটা জুলাই ২০১৯ ধ্বংস হয়েছিল), ১৯৭৩ সালে সর্দার প্যাটেল ভবন (ডাকভবনের বিপরীতে)এই সবগুলির নক্সা করেছিলেন। তিনি জাতীয় চিড়িয়াখানার নক্সাও করেছিলেন এবং সেটা ১৯৫৯ সালে উদঘাটিত হয়েছিল (যেখানে অনেক ঐতিহাসিক ধ্বংসাবশেয বর্তমান,এবং সহস্রাধিক পশুপ্রজাতি বিদ্যমান)।
তিনি আবুল কালাম আজাদ, জাকির হুসেইন (রাজনীতিবিদ) এবং ফখরুদ্দিন আলি আহমেদ স্মৃতিসৌধও নির্মান করেছিলেন।
হাবিব রহমানের স্থপতি নবীন স্বাধীন ভারতের আধুনিক চিন্তাধারার প্রতিফলন।
ব্যক্তিগত জীবন
তিনি একজন ধ্রুপদী নৃত্যশিল্পী, ইন্দ্রানী রহমানকে বিবাহ করেছিলেন।
ইয়াহনি
ইয়াহনি (তুর্কী ), ইয়াহনিয়া (яхния) বা ইয়াখনি (یخنی, ) হচ্ছে এক ধরনের খাবার যা বলকান থেকে দক্ষিণ এশিয়ায় বিভিন্ন দেশে পাওয়া যায়।
পাকিস্তানে ইয়াখনি হচ্ছে স্টক বা ঝোল। এটা পোলাও এবং শর্বাসহ বিভিন্ন খাবারের সাথে খাওয়া হয়।
আরব, গ্রিক (γιαχνί), ইসরায়েলিএবং তুর্কী কুইজিনে এটা মাংস, মাছ অথবা সব্জির স্ট্যু যা পেঁয়াজের সাথে টমেটো এবং জলপাই তেল দিয়ে বাদামী রঙ ধারণ করে। বুলগেরীয় খাবার জলপাই তেলের বদলে সূর্যমুখী তেল ব্যবহার করা হয়।
ফরিদপুর-১৪
ফরিদপুর-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
জোরেথাং
জোরেথাং (Jorethang) ভারতের সিকিম রাজ্যের দক্ষিণ সিকিম জেলার একটি শহর।
জনসংখ্যার উপাত্ত
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে জোরেথাং এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
শাল (বস্ত্র)
thumb|right|250px|১৯ শতকের প্রথমভাগে ফ্রান্সে শালের ব্যবহার। শাল এক ধরনের বস্ত্রবিশেষ, অনেকটা চাদরের মত যা শরীরের উর্ধাংশ এবং প্রয়োজন বিশেষে মস্তক আবরণের কাজে ব্যবহৃত হয়। নারী-পুরুষ নির্বিশেষে শাল পরিধান করে থাকেন। শাল সাধারণত আয়তকার বা বর্গাকার হয়, তবে ত্রিকোণাকৃতির শালও দেখতে পাওয়া যায়। শাল প্রধানত শীতকালে গরম কাপড় হিসেবে পরিধান করা হয়, তবে সাজসজ্জার পরিপূরক হিসেবে এবং ধর্মীয় প্রতীক হিসেবেও এর ব্যবহার রয়েছে। বর্তমানে শাল কেবল উষ্ণতাই প্রদান করে না, বরং এটি ফ্যাশনেরও অংশ। পৃথিবীজুড়ে বিভিন্ন নামে এবং বিভিন্ন ধরনের শালের প্রচলন রয়েছে। এদের মধ্যে কাশ্মীরের পশমিনা শাল সুবিখ্যাত। এই শাল পশমের তৈরি এবং এর বুনন, নকশা এবং বর্ণবৈচিত্রের কারণে সর্বত্র সমাদৃত। এছাড়া ইরানি শালের খ্যাতিও সুবিদিত। বাংলাদেশে মূলত শীতকালে শালের ব্যবহার লক্ষ করা যায়।
বহিঃসংযোগ
Sjal Shawl Sxalo Chal Šaali Châle ショール Sjaal Xaile Sjal
আন্তঃমহাদেশীয় নিক্ষেপী ক্ষেপণাস্ত্র
আন্তঃমহাদেশীয় নিক্ষেপী ক্ষেপণাস্ত্র (ইংরেজি ভাষায় ইন্টারকন্টিনেন্টাল ব্যালিস্টিক মিসাইল বা সংক্ষেপে "আইসিবিএম") হলো এমন এক ধরনের নিক্ষেপী ক্ষেপণাস্ত্র যার সর্বনিম্ন পরিসীমা ৫,৫০০ কিলোমিটার (৩,৪০০ মাইল)। এগুলো প্রাথমিকভাবে পারমাণবিক অস্ত্র বহন করার জন্য নকশা করা হয় (এক বা একাধিক তাপ-পারমাণবিক সমর-মস্তক বা "ওয়ারহেড"-ও ব্যবহার করা হয়)। একইভাবে বিভিন্ন প্রচলিত রাসায়নিক এবং জৈবিক অস্ত্রগুলিও ব্যবহার করা যেতে পারে, তবে আন্তঃমহাদেশীয় নিক্ষেপী ক্ষেপণাস্ত্রগুলিতে এগুলো কখনও স্থাপন করা হয়নি। বেশিরভাগ আধুনিক নকশা একাধিক স্বতন্ত্রভাবে লক্ষ্যবস্তু রিন্ট্রি যানগুলো (এমআইআরভি) সমর্থন করে যাতে একটি একক ক্ষেপণাস্ত্রকে বেশ কয়েকটি ওয়ারহেড বহন করতে সহায়তা করে, যার প্রতিটিই আলাদা লক্ষ্যবস্তুতে আঘাত হানতে পারে। রাশিয়া, মার্কিন যুক্তরাষ্ট্র, চীন, ফ্রান্স, ভারত, যুক্তরাজ্য এবং উত্তর কোরিয়া একমাত্র দেশ যাদের সক্রিয় আন্তঃমহাদেশীয় নিক্ষেপী ক্ষেপণাস্ত্র রয়েছে।
প্রথমদিকে আন্তঃমহাদেশীয় নিক্ষেপী ক্ষেপণাস্ত্রগুলির লক্ষ্যমাত্রা ছিল সীমিত। এগুলিকে কেবলমাত্র নগরীর মতো বৃহত্তম লক্ষ্যগুলির বিরুদ্ধে ব্যবহারের জন্য উপযোগী করে তৈরি করা হয়েছিল। সামরিক লক্ষ্যবস্তুগুলির বিরুদ্ধে আক্রমণগুলির ক্ষেত্রে আরও নিখুঁত, মানব দ্বারা দূরনিয়ন্ত্রত বোমার ব্যবহারের দাবি উঠেছিল। দ্বিতীয় এবং তৃতীয়-প্রজন্মের নকশাগুলি (যেমন LGM-118 পিসকিপার) ক্ষেপণাস্ত্রে নাটকীয়ভাবে অনেক উন্নতি করা হয়েছে যেখানে এর দ্বারা ক্ষুদ্রতম বিন্দুর লক্ষ্যগুলিতেও সফলভাবে আক্রমণ করা যেতে পারে।
আন্তঃমহাদেশীয় নিক্ষেপী ক্ষেপণাস্ত্রগুলি এর বৃহত্তর পাল্লা এবং গতির জন্য অন্যান্য নিক্ষেপী ক্ষেপণাস্ত্রগুলির চেয়ে আলাদা: মধ্যবর্তী পাল্লার নিক্ষেপী ক্ষেপণাস্ত্র (আইআরবিএম), মাঝারি পাল্লার নিক্ষেপী ক্ষেপণাস্ত্র (এমআরবিএম), স্বল্প-পাল্লার নিক্ষেপী ক্ষেপণাস্ত্র (এসআরবিএম) এবং কৌশলগত নিক্ষেপী ক্ষেপণাস্ত্র (টিবিএম)। সংক্ষিপ্ত এবং মাঝারি-পরিসরের নিক্ষেপী ক্ষেপণাস্ত্রগুলি সম্মিলিতভাবে যুদ্ধমঞ্চীয় নিক্ষেপী ক্ষেপণাস্ত্র (থিয়েটার ব্যালিস্টিক মিসাইল) হিসেবেও পরিচিত।
দ্বিতীয় বিশ্বযুদ্ধ
আন্তঃমহাদেশীয় নিক্ষেপী ক্ষেপণাস্ত্রের জন্য প্রথম ব্যবহারিক নকশাটি নাৎসি জার্মানি র ভি-২ রকেট প্রোগ্রাম থেকে উদ্ধার করা হয়েছে। ভের্নার ফন ব্রাউন এবং তার দল দ্বারা নির্মিত তরল জ্বালানির ভি-২ রকেট, ১৯৪৪ সালের মাঝামাঝি থেকে মার্চ ১৯৪৪ সাল পর্যন্ত নাৎসি জার্মানি ব্রিটিশ এবং বেলজিয়ামের শহরগুলিতে, বিশেষত আন্টভের্প এবং লন্ডনে বোমা নিক্ষেপ করার জন্য ব্যাপকভাবে ব্যবহৃত হয়েছিল।
প্রজেক্ট আমেরিকার অধীনে, ফন ব্রাউনের দল এ ৯/১০ আন্তঃমহাদেশীয় নিক্ষেপী ক্ষেপণাস্ত্র তৈরি করেছে, এটি নিউ ইয়র্ক এবং আমেরিকান অন্যান্য শহরগুলিতে বোমা হামলার কাজে ব্যবহারের উদ্দেশ্যে। প্রাথমিকভাবে রেডিও দ্বারা পরিচালিত করার উদ্দেশ্যে, অপারেশন এলস্টার ব্যর্থ হওয়ার পরে এটি একটি পাইলট কারুকাজ হিসাবে পরিবর্তিত হয়েছিল। ১৯৪৫ সালের জানুয়ারী এবং ফেব্রুয়ারিতে এ-9/এ-10 রকেটের দ্বিতীয় পর্যায়ে কয়েকবার পরীক্ষা করা হয়েছিল।
যুদ্ধের পরে, মার্কিন যুক্তরাষ্ট্র অপারেশন পেপারক্লিপ কার্যকর করেছিল, যার কারণে ভন ব্রাউন এবং আরও কয়েক শতাধিক শীর্ষস্থানীয় জার্মান বিজ্ঞানী মার্কিন যুক্তরাষ্ট্রে আইআরবিএম, আন্তঃমহাদেশীয় নিক্ষেপী ক্ষেপণাস্ত্র (আইসিবিএম), এবং মার্কিন সেনাবাহিনীর জন্য উৎক্ষেপক (লঞ্চার) নির্মাণ করতে নিয়ে এসেছিল।
স্নায়ুযুদ্ধ
ইউএসএসআরতে, প্রাথমিক সংষ্করনটি ইউরোপীয় লক্ষ্যবস্তুতে আক্রমণ করতে সক্ষম করা ক্ষেপণাস্ত্রগুলিতে মনোনিবেশ করা হয়েছিল। ১৯৫৩ সালে সের্গেই করোলিভকে নতুন উন্নত হাইড্রোজেন বোমা সরবরাহ করতে সক্ষম হন তার ফলে সত্যিকারের আন্তঃমহাদেশীয় নিক্ষেপী ক্ষেপণাস্ত্রের বিকাশ শুরু করার নির্দেশ দেওয়া হয়, তখন এটি পরিবর্তিত হয়েছিল। স্থির তহবিল জুড়ে দেওয়া, আর-৭ কিছু গতি নিয়ে বিকশিত হয়েছিল। প্রথম উৎক্ষেপণটি ১৯৫৭ সালের ১৫ ই মে ঘটেছিল এবং সাইট থেকে ৪০০ কিলোমিটার (২৫০ মাইল) দূরে একটি অনিচ্ছাকৃতভাবে ধ্বংস হয়ে যায়। প্রথম সফল পরীক্ষা ১৯৫৭ সালের ২১ আগস্টে হয়; আর-7 ৬,০০০ কিলোমিটার (৩,৭০০ মাইল) ধরে উড়ে যায় এবং বিশ্বের প্রথম আন্তঃমহাদেশীয় নিক্ষেপী ক্ষেপণাস্ত্র হিসাবে প্রকাশিত হয়। প্রথম কৌশলগত-ক্ষেপণাস্ত্র ইউনিটটি ১৯৫৯ সালের ৯ ফেব্রুয়ারি উত্তর-পশ্চিম রাশিয়ার প্লেসেটস্কে চালু হয়।
উড্ডয়ন গতিপথের দশা
নিম্নলিখিতভাবে ক্ষেপণাস্ত্রের দশাগুলি পৃথক করা যায়: আন্তঃমহাদেশীয় নিক্ষেপী ক্ষেপণাস্ত্রগুলি সাধারণত ট্র্যাজেক্টোরি ব্যবহার করে যা প্রদত্ত পরিমাণ পেলোডের জন্য সীমাটিকে অনুকূল করে তোলে (সর্বনিম্ন-শক্তি ট্রাজেক্টোরি); একটি বিকল্প হতাশাজনক গতিপথ, যা কম পে-লোড, সংক্ষিপ্ত বিমানের সময় এবং খুব কম শীর্ষবিন্দু (অ্যাপোজি) রাখার অনুমতি দেয়।
শেফালী চৌধুরী
শেফালী চৌধুরী  (জন্ম জুন ২০, ১৯৮৮) ওয়েলসের অধিবাসী একজন অভিনেত্রী, যিনি হ্যারি পটার ধারাবাহিক চলচ্চিত্রে প্রভাতী পাতিল চরিত্রে অভিনয়ের জন্য বিশেষভাবে পরিচিত, হ্যারি পটার অ্যান্ড দ্য প্রিজনার অব আজকাবান (২০০৪) ব্যতীত কারণ সিতারা শাহ সেই চরিত্রে অভিনয় করেন।
শিক্ষা
পাঁচ ভাই-বোনের মধ্যে সবচেয়ে ছোট, শেফালী বার্মিংহাম, ইংল্যান্ডে এক সিলেটি ব্রিটিশ-বাংলাদেশী পরিবারে জন্মগ্রহণ করেন। তার মা-বাবা যুক্তরাজ্যে ১৯৮০ সালে স্থানান্তর হন। অভিনয়ের পূর্বে তিনি বার্মিংহাম শহরের ওয়েভারলী বিদ্যালয়ে ভর্তি হন।
কর্মজীবন
শেফালী হ্যারি পটার ধারাবাহিক চলচ্চিত্রে প্রভাতী পাতিল চরিত্রে অভিনয়ের জন্য বিশেষভাবে পরিচিত। তিনি এই চরিত্রে অভিনয় শুরু করেন ২০০৫ সালের হ্যারি পটার অ্যান্ড দ্য গব্লেট অব ফায়ার সিনেমার মাধ্যমে। যখন তিনি ওয়েভারলী বিদ্যালয়ে শেষ বর্ষে তখন প্রভাতী চরিত্রে অভিনয় শুরু করেন। তিনি এবং আফসান আজাদ, যিনি প্রভাতী পাতিলের জমজ বোন পদ্মা পাতিলের চরিত্রে অভিনয় করেন। আযাদের মতে, তারা দুইজন খুব ভাল বন্ধু।
যদিও তার অভিনীত প্রথম চলচ্চিত্র হল কান্নাথিল মুথামিত্তাল (Kannathil Muthamittal), তিনি পরিচিত লাভ করেন হ্যারি পটার অ্যান্ড গব্লেট অব ফায়ার সিনেমায় অভিনয়ের মাধ্যমে। এই সিনেমায় তিনি হগওয়ার্টসে অনুষ্ঠিত ইয়ুল বল খেলায় হ্যারি পটারের সাথে অংশগ্রহণ করেন। ড্যানিয়েল রেডক্লিফ তার সম্পর্কে বলেন, "I had a dance scene with Shefali. She was completely amazing।" তিনি অভিনেত্রী বুনি রাইটেরও বন্ধু, যিনি হ্যারি পটার চলচ্চিত্রে জিনি উইজলি চরিত্রে অভিনয় করেন।
ডাইভারজেন্স
থাম্ব|আয়তক্ষেত্রাকার সমন্বয় পদ্ধতিতে একটি ভেক্টর ক্ষেত্রের বিচ্যুতি ভেক্টর ক্যালকুলাসে ডাইভারজেন্স একটি ভেক্টর অপারেটর, অর্থাৎ এটি একটি ভেক্টরের উপর ক্রিয়া করে। এই অপারেটর কোন একটি নির্দিষ্ট বিন্দুতে একটি ভেক্টর ক্ষেত্রের সোর্স বা সিংকের মান নির্ণয় করে। আরও সূক্ষ্মভাবে বললে, ডাইভারজেন্স একটি নির্দিষ্ট বিন্দুর চারদিকে একটি ক্ষুদ্রাতিক্ষুদ্র আয়তন থেকে একটি ভেক্টর ক্ষেত্রের বহির্মুখী ফ্লাক্সের আয়তন ঘনত্ব নির্দেশ করে।
উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল।
গাণিতিক সংজ্ঞা
একটি ভেক্টর ক্ষেত্র হলে,
তার ডাইভারজেন্স হবে,
অ্যান্থনি বার্জেস
অ্যান্থনি বার্জেস ( ইংরেজি ভাষায়: Anthony Burgess) (জন্ম: ২৫ ফেব্রুয়ারি, ১৯১৭ - মৃত্যু: ২২ নভেম্বর, ১৯৯৩) বিখ্যাত ইংরেজ ঔপন্যাসিক, সমালোচক, সুরকার, উদারতাবাদী, কবি, নাট্যকার, চিত্রনাট্য লেখক, প্রাবন্ধিক, ভ্রমণ কাহিনী লেখক, সম্প্রচারক, অনুবাদক, ভাষাবিদ ও শিক্ষাবিদ। তার জন্ম ম্যান্‌চেস্টার শহরে। দীর্ঘ সময় দক্ষিণ-পূর্ব এশিয়া, যুক্তরাষ্ট্র, ভূমধ্যসাগরীয় ইউরোপ এবং ইংল্যান্ডে বসবাস করেছেন। তার গুরুত্বপূর্ণ সাহিত্যকর্মের মধ্যে রয়েছে: পূর্বে ব্রিটিশ সাম্রাজ্যের পতনের সময় নিয়ে লেখা মালয়ান ত্রয়ী, এক কবি ও তার কাব্য প্রতিভা নিয়ে লেখা চার পর্বের উপন্যাস এন্ডারবাই, শেক্সপিয়ারের প্রেমিক জীবন নিয়ে লেখা নাথিং লাইক দ্য সান, খারাপের প্রকৃতি নিয়ে লেখা আ ক্লকওয়ার্ক অরেঞ্জ এবং বিংশ শতাব্দীর প্রাকৃতিক দৃশ্য নিয়ে লেখা আর্থলি পাওয়ার্‌স। এছাড়া তিনি জেমস জয়েস, আর্নেস্ট হেমিংওয়ে, শেক্সপিয়ার ও ডি এইচ লরেন্স এর সাহিত্যকর্মের সমালোচনা লিখেছেন। ভাষাতত্বের উপর তার বিশ্লেষণ ল্যাংগুয়েজ মেইড পেইন এবং আ মাউথফুল অফ এয়ার নামে প্রকাশিত হয়েছে। পাশাপাশি তার বেশ কয়েকটি ভাষায় গুরুত্বপূর্ণ সাংবাদিক প্রকাশনার কৃতিত্ব রয়েছে। তার সুপরিচিত অনুবাদ ও অণুলিখনগুলোর মধ্যে রয়েছে Cyrano de Bergerac, Oedipus the King এবং Carmen for the stage। চিত্রনাট্যের মধ্যে রয়েছে জেসাস অফ নাজারেথ এবং মোজেস দ্য ল'গিভার। কোয়েস্ট অফ ফায়ার ছবিতে ব্যবহৃত প্রগৈতিহাসিক ভাষা নির্মাণ করেছেন এবং Sinfoni Melayu এর তৃতীয় সিম্ফনির (সি-তে) সুর করেছেন। এক কথায় তিনি বহু গুণে গুণান্বিত ছিলেন।
শিখা উবেরয়
শিখা দেবী উবেরয় (জন্ম ৫ই এপ্রিল ১৯৮৩) হলেন একজন ভারতীয়-আমেরিকান প্রাক্তন পেশাদার টেনিস খেলোয়াড়, যিনি আগে আন্তর্জাতিক টুর্নামেন্টে ভারতের প্রতিনিধিত্ব করেছিলেন এবং তিনি একজন প্রাক্তন ভারতীয় এক নম্বর খেলোয়াড়। নিরুপমা সঞ্জীবের পর, তিনি ইতিহাসের দ্বিতীয় ভারতীয় মহিলা খেলোয়াড় যিনি ডব্লিউটিএ দ্বারা শীর্ষ ২০০ এর মর্যাদাক্রমে জায়গা করে নিয়েছেন৷
জীবনী
শিখা মহারাষ্ট্রের মুম্বাই তে জন্মগ্রহণ করেন। তাঁর বাবা মহেশ একজন ভারতীয় টেবিল-টেনিস খেলোয়াড় ছিলেন এবং মায়ের নাম মধু। তাঁর শৈশবাবস্থায় তাঁর পরিবার নিউ জার্সির প্রিন্সটনে চলে আসে। তাঁর একটি বড় বোন (দিয়া) এবং তিনটি ছোট বোন ( নেহা, নিকিতা এবং নিমিতা) রয়েছে। তাঁর চার বোনও টেনিস খেলোয়াড়, তবে শিখা এখনও পর্যন্ত সবচেয়ে সফল, এবং একমাত্র ভারতের প্রতিনিধিত্বকারী (অন্য বোনেরা মার্কিন যুক্তরাষ্ট্রের প্রতিনিধিত্ব করে)। শিখা হলেন অভিনেতা সুরেশ ওবেরয়ের ভাইঝি এবং অভিনেতা বিবেক ওবেরয় এবং অক্ষয় ওবেরয়ের খুড়তুত বোন।
তিনি ২০০৭ সালের জি অস্তিত্ব অ্যাথলিট নির্বাচিত হন। তিনি বিশ্বের শীর্ষ ১০ জন দ্রুততম সার্ভিস করা খেলোয়াড়দের একজন ছিলেন। তিনি নৃবিজ্ঞান এবং দক্ষিণ এশিয়ান স্টাডিজে প্রিন্সটন বিশ্ববিদ্যালয় থেকে উচ্চ শিক্ষাগত অবস্থানের সাথে স্নাতক ডিগ্রি অর্জন করেন। তিনি নেতৃত্ব এবং নৈতিকতার জন্য প্রিন্সটনের মর্যাদাপূর্ণ কিট হ্যারিস মেমোরিয়াল পুরস্কার জেতেন।
শিখা তাঁর মিডিয়া এবং লাইফস্টাইল কোম্পানি, এসডিইউ সেবা, ইনকর্পোরেশন চালু করেছেন। ২০১৩ সালের হিসাবে, তিনি বর্তমানে আন্তর্জাতিক সামাজিক সমস্যা নিয়ে টেলিভিশন শো তৈরি ও প্রযোজনা করছেন এবং তিনি একজন সামাজিক উদ্যোক্তা। তিনি খেলাধুলার মাধ্যমে নারীর ক্ষমতায়নের বিষয়ে বিভিন্ন কূটনৈতিক সম্মেলনে আন্তর্জাতিকভাবে বক্তব্য রাখেন। তাঁকে সম্প্রতি ভোপালের জন্য বিশ্ব ইকোনমিক ফোরামের "গ্লোবাল শেপার্স ইনিশিয়েটিভ"-এর পরিচালনা পর্ষদে বসার জন্য আমন্ত্রণ জানানো হয়েছে। তিনি একজন সংবাদ ও ক্রীড়া উপস্থাপক এবং টেনিস ও দক্ষতার সকল স্তরের প্রশিক্ষক।
টেনিস জীবন
শিখা ২০০৪ সালে তাঁর প্রথম ডব্লিউটিএ ট্যুর-লেভেল ম্যাচ জিতেছিলেন, যদিও বাছাইপর্বের পর্যায়ে। হায়দরাবাদ ওপেনের বাছাইপর্বের ফাইনালে বোন নেহার কাছে হারার আগে তিনি লিজা ভিপ্লাভ এবং আইকো নাকামুরাকে পরাজিত করেন। দুই সপ্তাহ পর, তিনি কাতার লেডিস ওপেনে বাছাইপর্বের প্রথম রাউন্ডে লি টিং- এর কাছে হেরে যান। শিখা অবশেষে বুদাপেস্ট গ্র্যান্ড প্রিক্সে একটি পেশাদার -স্তরের টুর্নামেন্টের মূল ড্রতে প্রতিদ্বন্দ্বিতা করতে পেরেছিলেন। সেখানে তিনি ক্রিশ্চিয়ান হপম্যান, ক্রিস্টিনা টরেন্স ভ্যালেরো এবং এডিনা গ্যালোভিটদের বিরুদ্ধে জয়লাভ করেছিলেন; পরে তিনি টুর্নামেন্টের প্রথম রাউন্ডে মেরিয়ন বার্তোলির কাছে হেরে যান।
২০০৪ ইউএস ওপেনে, শিখা তাঁর প্রথম গ্র্যান্ড স্ল্যাম টুর্নামেন্টে ওয়াইল্ডকার্ড হিসেবে বাছাইপর্বের ড্রতে প্রতিদ্বন্দ্বিতা করছিলেন। ইভানা আব্রামোভিচ, অ্যান ক্রেমার এবং ভিলমারি ক্যাসেলভির বিরুদ্ধে তিনটি জয় দিয়ে তিনি মূল পর্বে প্রবেশ করেন। এরপর তিনি সাওরি ওবাতাকে হারিয়ে তাঁর প্রথম রাউন্ডের ম্যাচে জয়লাভ করেন। তিনি দ্বিতীয় রাউন্ডে ভেনাস উইলিয়ামসের কাছে হেরে যান। একাধিক গ্র্যান্ড স্ল্যাম চ্যাম্পিয়ন ভেনাসের বিরুদ্ধে তিনি প্রথম সেটে ৪-১ পয়েন্টে এগিয়ে ছিলেন। ২০০৪ মরশুমে শিখা ফোর্ট ওয়ার্থ এবং এডমন্ডে আরও দুটি আইটিএফ একক শিরোপা জিতেছিলেন, এই দুটিই ছিল তাঁর শেষ শিরোপা।
২০০৫ ডব্লিউটিএ ট্যুরের শুরুতে অস্ট্রেলিয়ান সুইং চলাকালীন, শিখা ২০০৫ গোল্ড কোস্ট হার্ডকোর্টস, হোবার্ট ইন্টারন্যাশনাল এবং অস্ট্রেলিয়ান ওপেনের বাছাই পর্বে যথাক্রমে ইয়ান জি, সুনীতা রাও এবং টেরিন অ্যাশলির কাছে পরাজিত হন। যাইহোক, ফেব্রুয়ারির শুরুতে, তিনি থাইল্যান্ডের পাটায়া ওপেনের মূল পর্বে খেলার জন্য ওলগা সাভচুক, ইউয়ান মেং এবং তাতিয়ানা পাউচেকের বিরুদ্ধে জয়লাভ করেন, কিন্তু প্রথম রাউন্ডে কনচিটা মার্টিনেজের কাছে হেরে যান। পরের সপ্তাহে, তিনি প্রথমবারের মতো একটি ডব্লিউটিএ ইভেন্টের মূল পর্বে সরাসরি প্রবেশের সুযোগ পান (হায়দ্রাবাদ ওপেনে), যদিও তিনি তাঁর উদ্বোধনী ম্যাচে মেলিন্ডা সিজিঙ্কের কাছে তিনটি সেটে হেরেছিলেন। মার্চ মাসে ইন্ডিয়ান ওয়েলস ওপেনে তাঁর কিছুটা ভালো ফর্ম ছিল, তিনি সাওরি ওবাটা, একেতেরিনা বাইচকোভা (উভয়ই যোগ্যতা অর্জন খেলা) এবং আকিকো মরিগামির (প্রথম রাউন্ড) বিরুদ্ধে কঠিন জয় পেয়েছিলেন। কিন্তু, তিনি মিয়ামি এবং চার্লসটনে যথাক্রমে আইকো নাকামুরা এবং অ্যাঞ্জেলা হেইন্সের কাছে তাঁর প্রথম বাছাইপর্বের ম্যাচগুলি হেরেছিলেন। ২০০৫ সালের মে মাসে, তিনি রাবাত গ্র্যান্ড প্রিক্সের প্রথম রাউন্ডে ইয়ান জির কাছে হেরে যান এবং ইতালিয়ান ওপেন ও রোল্যান্ড গ্যারোস উভয়ের জন্য যোগ্যতা অর্জন করতে ব্যর্থ হন। গ্রাস কোর্ট টুর্নামেন্টেও উবেরয়ের খারাপ ফর্ম ছিল, বার্মিংহাম ক্লাসিকের পাশাপাশি তিনি উইম্বলডনেও যোগ্যতা অর্জন করতে ব্যর্থ হয়েছিল। উত্তর আমেরিকার হার্ডকোর্ট সুইং চলাকালীন, তিনি শুধুমাত্র একটি প্রধান ড্র ম্যাচে প্রতিদ্বন্দ্বিতা করতে সক্ষম হন, কানাডিয়ান ওপেনে ড্যালি র‍্যান্ড্রিয়ানটেফির কাছে হেরে যান। তাঁর ২০০৫ মরশুমের লক্ষ্যণীয় বিষয় ছিল কলকাতায় সানফিস্ট ওপেনের কোয়ার্টার ফাইনালে পৌঁছানো (ডব্লিউটিএ কোয়ার্টার ফাইনালে পৌঁছানোর জন্য ভারতের প্রতিনিধিত্বকারী মাত্র দ্বিতীয় খেলোয়াড়; একই বছরের শুরুতে হায়দ্রাবাদ শিরোপা জিতে সানিয়া মির্জা প্রথমজন ছিলেন)। এছাড়াও ২০০৫ সালে, শিখা দুইটি ডাব্লুটিএ ট্যুর ডাবলস ফাইনালে পৌঁছেছিলেন, সহযোগী ছিলেন বোন নেহা। খেলাদুটি হয়েছিল একটি কলকাতায় এবং একটি কুয়াংচৌ তে।
২০০৭ সালের জানুয়ারীতে, শিখা অকল্যান্ড ওপেনে ডাবলস ফাইনালিস্ট ছিলেন, সেখানে তিনি শি সু-ওয়েইয়ের সাথে যুগ্মভাবে খেলেছিলেন। ব্যাঙ্গালোর ইন্টারন্যাশনালেওয়াইল্ডকার্ড পাওয়ার পর, তিনি অ্যাগনেস স্যাভায়ের কাছে হেরে যান। এটিই ছিল তাঁর শেষবারের মতো ডাব্লুটিএ ট্যুরের মূল ড্রতে প্রতিদ্বন্দ্বিতা করা। এর পরে, শিখা ২০১১ সালের মাঝামাঝি পর্যন্ত অনিয়মিতভাবে খেলে আইটিএফ সার্কিটে সীমিত সাফল্য পেয়েছিলেন। তাঁর শেষ একক জয়টি ছিল $৫০কে লেক্সিংটন চ্যালেঞ্জারের কোয়ালিফাইং ড্রতে, ২০১০ সালের জুলাইয়ের শেষের দিকে, হে চুন-ইয়ানের বিপক্ষে। পরের টুর্নামেন্টে তিনি তাঁর চূড়ান্ত একক ম্যাচ খেলেন, এক বছর পরে, ২০১১ সালের জুলাই মাসে একই টুর্নামেন্টে প্রথম যোগ্যতা নির্ণায়ক রাউন্ডে আমান্ডা ফিঙ্কের কাছে হেরে যান। ডাবলসে, ২০১১ সালে একই লেক্সিংটন টুর্নামেন্টে, তিনি জেনিফার এলির সাথে জুটি বেঁধে তাঁর চূড়ান্ত ম্যাচে জয়লাভ করেন, তারপর কোয়ার্টার ফাইনালে হেরে যান। তারপর থেকে, শিখা একটি শেষ ডাবলস টুর্নামেন্টে প্রতিদ্বন্দ্বিতা করেছেন, ২০১৪ সালের নভেম্বর, মুম্বাইতে $২৫কে ইভেন্টে, সেখানে তিনি এবং সঙ্গী ঈশিকা সুনকারা তাঁদের উদ্বোধনী ম্যাচে হেরে গিয়েছিলেন।
কোয়িলামবক্কম
কোয়িলামবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পূর্বে এটি চেঙ্গলপট্টু জেলা ও আরো পূর্বে কাঞ্চীপুরম জেলার অংশ ছিল৷ চেন্নাই সিটি সেণ্টার থেকে ২৬ কিমি ও তাম্বরম থেকে ১২ কিলোমিটার দক্ষিণ-পূর্বে অবস্থিত৷
জনসংখ্যা ও জনসমাগমের কারণে ২০১৫ খ্রিস্টাব্দে চেন্নাই জেলার অন্তর্ভুক্ত হওয়ার পূর্বে এটি দুটি আলাদা আলাদা জেলার আলাদা ব্লকের অংশ ছিল৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী কোয়িলামবক্কমের মোট জনসংখ্যা ২৭,৩৭৪ জন, যেখানে ১৩,৯৩৫ জন পুরু ও ১৩,৪৩৯ জন নারী৷ অর্থাৎ প্রতিহাজার পুরুষে ৯৬৪ জন নারীর বাস৷ মোট পরিবার সংখ্যা ৭,০১০ টি৷ ছয় বছর অনূর্ধ্ব শিশু সংখ্যা ৩,৫৯৪, যা মোট জনসংখ্যার ১৩.১৩ শতাংশ৷ কোয়িলামবক্কমে মোট সাক্ষরতার হার ৮৬.০৩ শতাংশ, যেখানে পুরুষ সাক্ষরতার হার ৯০.৭৭ শতাংশ ও নারী সাক্ষরতার হার ৮১.১১ শতাংশ৷
অবস্থান
কোয়িলামবক্কমের উত্তর দিকে কীলকট্টলাই, উত্তর-পূর্ব দিকে বেলাচেরি, পূর্ব দিকে পল্লীকরনাই, দক্ষিণ দিকে মেটবক্কম, পশ্চিম দিকে নান্মঙ্গলম ও উত্তর-পশ্চিম দিকে রয়েছে পল্লাবরম৷
দুঙ্গারপুর জেলা
দুঙ্গারপুর জেলা উত্তর ভারতের রাজস্থান রাজ্যের একটি জেলা। দুঙ্গারপুর শহরটি জেলা সদর। দুঙ্গারপুর জেলা উদয়পুর বিভাগের একটি অংশ।
জনসংখ্যার উপাত্ত
২০১১ সালের আদমশুমারি অনুসারে দুঙ্গারপুর জেলার জনসংখ্যা ১,৩৮৮,৯০৬ জন, যা ইসোয়াতিনি বা মার্কিন যুক্তরাষ্ট্রের হাওয়াই রাজ্যের সমান। এটি জনসংখ্যার হিসাবে ভারতে ৩৫১ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৬৮ জন (৯৫০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ২৫.৩৯% ছিল।  দুঙ্গারপুর জেলার লিঙ্গ অনুপাত রয়েছে ১,০০০ জন পুরুষ প্রতি ৯৯০ জন মহিলা এবং শিক্ষার হার ৬০.৭৮%।
ভারতের ২০১১ সালের আদমশুমারির সময়ে, জেলার ৭৪.৬০% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদম শুমারির জন্য দুঙ্গারপুর জেলার মোট জনসংখ্যার মধ্যে ৬.৩৯ শতাংশ জেলার নগর অঞ্চলে বাস করে। শহরে মোট ৮৮,৭৪৩ জন লোক বাস করেন, যার মধ্যে পুরুষ ৪৫,৪৮৬ জন এবং মহিলা ৪৩,২৫৭ জন। ২০১১ সালের আদমশুমারির তথ্য অনুসারে পালি জেলার নগর অঞ্চলে লিঙ্গ অনুপাত ৯৫১। একইভাবে ২০১১ সালের আদমশুমারিতে দুঙ্গারপুর জেলায় শিশু লিঙ্গের অনুপাত ছিল ৮৬১। শহরাঞ্চলে শিশুর জনসংখ্যা (০- ৬) ছিল ১০,৮৩৩ জন, এর মধ্যে পুরুষ ও মহিলা ছিলেন ৫,৮২০ জন এবং ৫,০১৩ জন। এই দুঙ্গারপুর জেলার শিশুসংখ্যা সংখ্যা মোট শহুরে জনসংখ্যার ১২.৮০%। ২০১১ সালের আদম শুমারি অনুসারে দুঙ্গারপুর জেলায় গড় সাক্ষরতার হার ৮৪.৩৮%, এর মধ্যে পুরুষ এবং মহিলার সাক্ষরতার হার যথাক্রমে ৯১.৩৯% এন্ড ৭৭.১১%। প্রকৃত সংখ্যায় ৬৫,৭৪০ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৩৬,২৪৯ জন এবং ২৯,৪৯১ জন।
জন নাট্য মঞ্চ
দল জন নাট্য মঞ্চ ভারতের প্রথম রাজনৈতিক থিয়েটার। সফদার হাশমিসহ দিল্লির একটি বামপন্থী অপেশাদার থিয়েটার দলের মাধ্যমে, যিনি থিয়েটারকে জনগণের সামনে তুলে ধরতে চেয়েছেন। সংস্কৃত ভাষায় ‘জনম’ এর অর্থ ‘নবজন্ম’ একই সাথে এর আদ্যক্ষরের বিশ্লেষণ হল জননাট্য মঞ্চ; যার অর্থ জনগণের থিয়েটার।
প্রারম্ভিক ইতিহাস
দল জন নাট্য মঞ্চ ১৯৭৩ সালে প্রতিষ্ঠিত হয়। ‘জনম’ এর প্রতিষ্ঠালগ্ন থেকেই সামাজিক ভাবে সম্পর্কিত বিষয়বস্তু, সমসাময়িক ঘটনাবলী ও উন্নয়নমূলক নাটকসহ দিল্লি শ্রমিক শ্রেণীর মধ্যে ভ্রাতৃত্বমূলক নাটক করে থাকে। এর প্রধান দর্শকরা হল স্থানীয় শ্রমিকশ্রেণী, ছাত্র এবং নিম্নমধ্যবিত্ত শ্রেণী। এই দলটি যেসব পথনাটক করে থাকে সেগুলো মূলত জনগণের অধিকারভিত্তিক নাটক এবং এগুলো প্রদর্শিত হয় বস্তিতে, কারখানার অভিমূখে, রাস্তায় বা জনসমক্ষে। জানুয়ারি ২০০৬ পর্যন্ত তাদের নিজস্ব প্রশিক্ষিত দল নিয়ে প্রদর্শিত নাটকের সংখ্যা ৮,৫০০ এর উপরে, যার মধ্যে পথনাটকের সংখ্যা ৭০টি এবং পালানাটক ১৩টি এবং এগুলো ভারতের প্রায় ১৪০টি শহরে প্রদর্র্শিত হয়। এছাড়াও প্রতিবছর তারা তাদের থিয়েটারকর্মীদের নিয়ে সম্মিলিত সভার আয়োজন করে। তারা কখনো ভারতের বাইরে প্রদর্শনী করে না, যদিও তাদের নাটকগুলো বিভিন্ন ভাষায় অনুবাদের মাধ্যমে দক্ষিণ এশিয়ার বিভিন্ন দেশে প্রদর্শিত হয়েছে। এর মধ্যে কিছু সুপরিচিত নাটকগুলো হল- মেশিন, সম্রাট, অউরাত, রাজা কা বাজা, হল্লাবোল, মাত বান্ধো ইনসান কো, আন্ধেরা আফতাব মানে গা, জিনহে ইয়াকিন নেহি থা, আর্তনাদ, রাহুল বক্সার, বো বোল উধি এবং ইয়ে দিল মাঙ্গে মোর গুরুজি। এর মধ্যেও অউরাত নাটকটি নিয়ে জনম প্রায় ৩০০০ প্রদর্শনী করেছে এবং বাংলাদেশে ও বিভিন্ন থিয়েটারদল কর্তৃক প্রদর্শিত হয়েছে। তাদের বেশির ভাগ নাটকের গুরুত্বপূর্ণ চরিত্রে নারীর উপস্থিতি থাকে। তাদের নাটকের বিষয়বস্তুগুলো হল নির্বাচনী আনুষঙ্গিকের অপব্যবহার, শ্রমিক অধিকার, পুলিশী স্বৈরাচারিতা, সাম্প্রদায়িক দাঙ্গা, মহিলা শ্রমিকের দুর্দশা, কারাধর্ষণ এবং বিভিন্ন ধরনের সামাজিক-রাজনৈতিক বিষয় সমূহ। ২রা জানুয়ারি, ১৯৮৯, জনম কর্মীদের উপর একটি সমাজ বিরোধী স্বার্থন্বেষী মহলের মরণঘাতী হামলায় জনম এর আহবায়ক সফদার হাশমি দিল্লির একটি হাসপাতালে মৃত্যুবরণ করেণ। ঐদিনে দিল্লির বাইরে শহিবাবাদের একটি বাণিজ্যিক এলাকায় শ্রমিক শ্রেণীর সাথে এক ঐকমত্য্যের অনুষ্ঠানে জননাট্য মঞ্চে প্রদর্শিত হচ্ছিল “হল্লা বোল”। তখনই কংগ্রেসের কিছু অস্ত্রধারী সন্ত্রাসী হমলা করে।
সফদার হাশমি
সফদার হাশমি ছিলেন ভারতের পথনাটক থিয়েটারে আন্দোলনের একজন পথপ্রদর্শক, অভিনেতা, পরিচালক এবং নাট্যকার। তবে হাশমির মত একজন গুরুত্বপূর্ণ ব্যক্তিত্বের মৃত্যুতেও, জনম এর কর্মতৎপরতা থেমে যায় নি। ৬০ এর দশকে ভারতীয় গণনাট্য সংঘ (আইপিটিএ) থেকে জনম এর জন্ম। আইপিটিএ এর দিল্লিস্থ শাখা ক্রমেই অক্ষম ও দুর্বল হয়ে যাওয়ায় ১৯৭৩ সালে সেখানে থেকে কিছু সদস্য বেরিয়ে এসে জনম গঠন করে। তাদের রাজনৈতিক দৃষ্টিভঙ্গি এবং নাটকের মূল বিষয়বস্তুর মাধ্যমে যে অঙ্গীকার প্রকাশ করা হয় তা সবসময়ই সমসাময়িক গণ আন্দোলনের সাথে থাকে। তারা তারা সমসাময়িক সামাজিক বিষয়বস্তুকে কেন্দ্র করে ২০ থেকে ২৫টি নাটক করে, যার মধ্যে একটিতে হলেও নারী সমস্যা বিষয়ক নাটক করে থাকে। গবেষক অর্জুন ঘোষের মতে, 'জনম এর প্রচেষ্টা হলো সমাজের শোষিত শ্রেণীর মধ্যে সচেতনতা তৈরি করা যেহেতু নাগরিক অধিকার সমাজে শোষণের একটি অংশ হয়ে দাঁড়িয়েছে। তাদের প্রত্যেক নাটকেই তারা নাগরিক অধিকার লঙ্গনকে আলোকপাত করে'। ভারতে জননাট্য মঞ্চ বা জনম দিল্লি এবং দিল্লির বাইরে নিজস্ব একটি ক্ষেত্র তৈরি করেছে। তবে তারা শুধুমাত্র সামাজিক-রাজনৈতিক বিষয়গুলো নিয়েই কাজ করে থাকে জনম এর থিয়েটার প্রক্রিয়া একটি বিশেষ রাজনৈতিক দৃষ্টিকোণ থেকে নাগরিক এবং রাজনৈতিক বিষয়গুলোর একটি বিস্তৃত ধারণা দেয়া। জনম এর সদস্য হওয়া সামাজিক পরিচিতিরও একটি অংশ দলটির বিভিন্ন সদস্যের মধ্যে রয়েছে। শিক্ষক, ডাক্তার, সরকারি চাকুরিজীবী, বেকার যুবক, দক্ষ কুশলী, শিল্পী থেকে ছাত্র পর্যন্ত। বর্তমানে তাদের ২০ থেকে ৩০ জন দক্ষ সদস্য রয়েছে যারা একইসাথে অভিনয় থেকে শুরু করে প্রদর্শনীর সব কাজই করে থাকে, তাবে তারা তাদের প্রয়োজনের সময় ৫০ থেকে ১০০ জন দক্ষকর্মীকে একত্র করতে পারে। তাদের নির্দিষ্ট কোনো কার্যালয় বা মহড়ার স্থান নেই। প্রয়োজনের সময় তারা মহড়ার জায়গার ব্যবস্থা করে। বর্তমান প্রযুক্তিনির্ভর যোগাযোগ ব্যবস্থার যুগেও সাইবার স্পেসে তাদের নিজস্ব কোনো ওয়েবসাইট নেই। এই সংগঠনটি কোনো ধরনের দাতাসংস্থা এমনকি সরকারের কাছ থেকেও সাহায্য নেয় না বরং তারা তাদের সদস্য এবং বিশাল সংখ্যক দর্শকদের উপরই নির্ভর করে। প্রদর্শনীর শেষ জনম তার দর্শকদের কাছ থেকে অর্থ সংগ্রহ করে এবং মাঝে মাঝে শ্রমিক সংঘ বা অন্যান্য সংঘের কাছ থেকে সহায়তা পেয়ে থাকে। তারা এনজিও বা দাতাসংস্থার কোনো সাহায্য নেয় না। জনম তাদের রাজনৈতিক দৃষ্টিভঙ্গি এবং দৃঢ়তার জন্য তাদের যেকোন নাটক বা যেকোন কর্মপরিকল্পনা সম্পর্কিত সিদ্ধান্ত যে কোন সময় নিতে পারে। যেহেতু তাদের কাজ হলো জনগণকে তাদের অধিকার সম্পর্কে সচেতন করা যেহেতু তারা শ্রমিক সংঘের সাথে একটি বোঝাপড়ার সম্পর্ক অর্থাৎ শ্রমিক এবং শিল্পীর সম্পর্ক তৈরি করে।
জেসিকা কিন
জেসিকা লিন কিন (সেপ্টেম্বর ২৪, ১৯৭৫ - মার্চ ১৬, ১৯৯১) ওহাইওর পশ্চিম জেফারসনের ফস্টার চ্যাপেল কবরস্থানে এক হত্যার শিকার হন। তার মামলাটি টেলিভিশন প্রোগ্রাম আনসলভড মিস্ট্রিজ এবং অন দ্য কেস উইথ পাওলা জাহানের পাশাপাশি ডেড সাইলেন্ট অন ইনভেস্টিগেশন ডিসকভারি-তে প্রোফাইল করা হয়েছিল। জেসিকাকে তার অন্তর্বাস এবং একটি ব্রা ছাড়া নগ্ন অবস্থায় একটি দেশের রাস্তায় ধাওয়া করা হয়েছিল। তার হাতে ডাক্ট টেপ ছিল এবং তার মাথা তার মুখ ঢেকে রেখেছিল। তাকে হত্যা করার আগে তাকে ধর্ষণ করা হয়েছিল এবং মারধর করা হয়েছিল।
হত্যার আগে
ওহাইওর কলম্বাসের ১৫ বছর বয়সী মেয়ে জেসিকা লিন কিন একজন মডেল ছাত্রী ছিলেন। অর্থাৎ, তিনি ছিলেন একজন সম্মানিত ছাত্রী এবং একজন চিয়ারলিডার। যাইহোক, তিনি চিয়ারলিডিং ছেড়ে দেন এবং একটি ছেলের সাথে দেখা করার পরে এবং প্রেমে পড়ার পরে তার গ্রেড কমে যায়। তার বাবা-মা তাকে যুবকটিকে দেখে আপত্তি করেছিলেন কিন্তু কী করবেন তা বুঝতে পারেননি। ১৯৯১ সালের ৪ মার্চ তারা কলম্বাসের একটি বিনামূল্যের কাউন্সেলিং সেন্টারে সাহায্য চেয়েছিলেন। এটি সমস্যাগ্রস্ত কিশোর-কিশোরীদের জন্য বাড়িটি দুই সপ্তাহের জন্য অস্থায়ী বাসস্থান, ব্যক্তিগত এবং পারিবারিক পরামর্শ সেশনের প্রস্তাব দেয়।
লাশ আবিষ্কার
দুই দিন নিখোঁজ থাকার পর, জেসিকা কিনের লাশ টিন ফ্যাকাল্টি থেকে ২০ মাইল দূরে ফস্টার চ্যাপেল কবরস্থানের পিছনে পাওয়া যায়। তাকে ধর্ষণ করা হয়েছিল এবং খারাপভাবে মারধর করা হয়েছিল। তিনি তখনও তার আংটি এবং ঘড়ি পরেছিলেন, কিন্তু "Taken" শব্দযুক্ত একটি দুল কোথাও পাওয়া যায়নি। তার প্রেমিক প্রধান সন্দেহভাজন ছিল, কিন্তু ডিএনএ পরীক্ষা প্রমাণ করে যে সে দায়ী নয়। পুলিশ ধারণা করেছিল যে সে তার অপহরণকারীদের থেকে পালিয়ে কবরস্থানে দৌড়ে গেছে। কবরস্থানে প্রমাণ দেখায় যে তিনি কবর পাথরের আড়ালে লুকানোর চেষ্টা করেছিলে—তার একজোড়া মোজা পাওয়া গেছে এবং মোজাসহ বা তার কাছাকাছি একটি কবর পাথরের পিছনে কাদায় হাঁটুর ছাপ পাওয়া গেছে। সম্ভবত তাকে অনুসরণকারী অপহরণকারীরা তাকে কবরস্থানের একটি বেড়ার কাছে হত্যা করা হয়েছিল।
তার পরিবার তখন থেকে তার নাম সহ একটি ক্রুশ স্থাপন করেছে যেখানে কবরস্থানের বেড়ার কাছে তার মৃতদেহ আবিষ্কৃত হয়েছিল।
গ্রেফতার
২০০৮ সালের ৯ ই এপ্রিল উত্তর ক্যারোলিনার বার্লিংটনের পুলিশ মারভিন লি স্মিথ জুনিয়রকে গ্রেপ্তার করে ডিএনএ প্রমাণের ভিত্তিতে স্মিথের বিরুদ্ধে কিনের উপর অবৈধ যৌন আচরণের অপরাধের অভিযোগ আনা হয় এবং অভিযোগের মুখোমুখি হওয়ার জন্য তাকে ওহাইওতে প্রত্যর্পণ করা হয়। ২০০৯ সালে, স্মিথ ম্যাডিসন কাউন্টির আদালত কক্ষে প্রথম দফায় হত্যার দায়স্বীকার করেন এবং নিশ্চিত করেন যে তিনি কিনকে ধর্ষণ ও হত্যা করেছেন। প্রমাণ দেখায় যে কিন তার গাড়ি থেকে পালিয়ে ফস্টার চ্যাপেল কবরস্থানে দৌড়ে ছিল, যেখানে সে একটি বেড়ার পোস্টের সাথে ধাক্কা খেয়ে পড়ে যায়। এরপর কিনকে একটি সমাধিস্তম্ভ দিয়ে মেরে ফেলা হয়, যা নিকটবর্তী বেড়ার উপর ফেলে দেওয়া হয়েছিল। প্রতিবেদনে দেখা গেছে যে পুলিশ একটি সমাধিস্তম্ভের রক্তাক্ত টুকরো খুঁজে পেয়েছে। অপরাধ স্বীকারের বিনিময়ে, স্মিথ মার্চ ২০০৯ এর জন্য নির্ধারিত মৃত্যুদণ্ডের বিচার এড়ান। তিনি ধর্ষণ ও হত্যার বিবরণ সহ হত্যার একটি অভিযোগে দোষী সাব্যস্ত হন এবং তাকে ৩০ বছরের কারাদণ্ড দেওয়া হয়।
সোনাখালী নদী
সোনাখালী নদী বাংলাদেশের উত্তর-কেন্দ্রীয় অঞ্চলের নরসিংদী ও নারায়ণগঞ্জ জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরা সোনাখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৯।
রম
রম বা রীড-অনলি মেমোরি (Read-only memory (ROM)) হল এক ধরনের সংরক্ষণ মাধ্যম যা কম্পিউটার এবং অন্যান্য ইলেক্ট্রনিক যন্ত্রে ব্যবহার করা হয়। রমে যে তথ্য থাকে তা পরিবর্তন করা যায় না বা করা গেলেও তা খুব ধীরে অথবা করা কঠিন। তাই এটি ব্যবহার করা হয় প্রধানত র্ফামওয়্যারে।
অন্যান্য আরও যেসব নন-ভোলাটাইল বা বিদ্যুত চলে গেলেও যার তথ্য থেকে যায় এমন মেমোরি হল ইপিআরওএম, ইইপিআরওএম বা ফ্লাশ মেমোরি। এগুলোকে কোন কোন সময় রম বলা হয় কিন্তু এটি ঠিক নয় বা ভুল ধারণা কারণ ইপিআরওএম বা ইইপিআরওএমমগুলোকে মুছা যায় এবং আবার প্রোগ্রাম করা যায় ।
ইতিহাস
জ্যাকার্ড লুমসে (Jacquard looms) রম ব্যবহৃত হত।
সাধারণ ধরনের সলিড স্টেটের রম সেমিকন্ডাক্টর প্রযুক্তির মতই পুরনো। আরবিট্রেরি তথ্য বা ভেল্যুর এম-বিটের তথ্য আউটপুট হিসেবে কম্বিনেশনাল লজিক গেট ব্যবহার করে এন-বিট ঠিকানা ইচ্ছানুযায়ী ইনপুট দেয়া যায়। ইন্টিগ্রেটেড সার্কিট আবিষ্কারের পর মাস্ক রমের উদ্ভব হয়। মাস্ক রম হল আসলে কিছু শব্দের লাইন (যাতে ঠিকানার ইনপুট থাকে) এবং বিট লাইনের (যাতে আউটপুট তথ্য থাকে) সমষ্টি। এগুলো বাছাইকরা কিছু ট্রানজিষ্টর সুইচের সাথে যোগ করা থাকে এবং আরবিট্রেরি লুক-আপ টেবিল (সাধারণ লেআউট) এবং পূর্বানুমান করা যায় এমন প্রোপগেশন ডিলেকে প্রকাশ করে থাকে।
মাস্ক লেআউটে সার্কিট তথ্য এনকোড করা হয় আগে পরে তৈরীর সময় প্রোগ্রামিং করা হয়। এর ফলে কিছু অসুবিধা দেখা দেয় যেমন:
পরবর্তী উন্নয়নগুলোতে এই সব সমস্যা ঠিক করার ব্যবস্থা নেয়া হয়। ১৯৫৬ সালে আবিষ্কৃত পিআরওএম, ব্যবহারকারীদের বিষয়বস্তু প্রোগ্রাম করার সুযোগ দিত একবার উচ্চ বৈদ্যুতিক ভোল্টেজ পালস ব্যবহার করে। এটি এক ও দুই নম্বর সমস্যার সমাধান দেয় যেহেতু একটি কোম্পানী পিরম অর্ডার করতে পারে সহজেই এবং পরে সেগুলোতে নিজেদের বিষয়বস্তু অনুযায়ী প্রোগ্রাম করতে পারে। ১৯৭১ সালে আবিষ্কৃত ইপিআরওএম ৩ নম্বর সমস্যাটির সমাধান দেয়। ইপিরমকে আবার আগের প্রোগ্রামহীন বা শূন্য অবস্থায় আনা যেত উচ্চ মাত্রার আল্ট্রাভাইয়োলেট লাইট ব্যবহার করে। ১৯৮৩ সালে আবিষ্কৃত হয় ইইপিআরওএম, এটি ৪ নম্বর সমস্যার সমাধান করে কারণ ইইপিরম যেকোন জায়গায় বাহ্যিক কোন প্রোগ্রামিং বিষয়বস্তু সিরিয়াল কেবল ব্যবহার করে প্রোগ্রাম করা যায়। ফ্ল্যাশ মেমোরি তোশিবা আবিষ্কার করে ১৯৮০ দশকের মাঝামাঝি এবং বাজারে ছাড়ে ১৯৯০ দশকের শুরুর দিকে। এটি একধরনের ইইপিরম যেটি চিপের জায়গার দক্ষ ব্যবহার নিশ্চিত করে এবং মুছে আবার প্রোগ্রাম করা যায় হাজারবার চিপের কোন ক্ষতি না করেই।
এইসব প্রযুক্তি যদিও রমের কার্যক্ষমতা বাড়িয়েছে তবুও সস্তা দরের চিপ হিসেবে মাস্ক রম তখনও বড়ধরনের পছন্দ ছিল ক্রেতাদের নিকট (পুনরায় প্রোগ্রাম করা যায় এমন যন্ত্রগুলোর দাম কমে আসে ২০০০ সালের দিকে এবং মাস্ক রমের বাজার দখল করে নেয়)। আরও বলতে গেলে, নতুন প্রযুক্তির রমগুলো শুধুমাত্র রিড-অনলি না হওয়াও একটি কারণ।
সাম্প্রতিক উন্নয়ন করা এনএএনডি ফ্ল্যাশের (তোশিবার তৈরী) নকশাকারীগন দাবী করেন তারা আগের সবধরনের নিয়ম তুলে ফেলেছেন তারা আরও বলেছেন “এটি হার্ড ডিস্কের বিকল্প” আগে যেটি নন-ভোলাটাইল প্রাথমিক মেমোরি ছিল। ২০০৭ সাল অনুযায়ী, এনএএনডি এই দাবির কিছু অর্জন করে যেটিতে উচ্চ মাত্রার সহন শক্তি, আকারে ছোট, কম বিদ্যুত ব্যবহার ইত্যাদি বৈশিষ্ট্য ছিল।
তথ্য সংরক্ষণের জন্য ব্যবহার
যেহেতু রমের তথ্য সহজে পরিবর্তন করা যায় না, তাই সেইসব তথ্যই এতে লিখা হয় যা সহজে পরিবর্তন করার দরকার হয় না। এই কারণে রমকে বিভিন্ন কম্পিউটারে লুক-আপ টেবিল (গাণিতিক এবং যুক্তিমূলক কাজসমূহের কাজে ব্যবহৃত) সংরক্ষণ করার কাজে ব্যবহার করা হয়। এটি খুবই কার্যকরী হয় যখন সিপিইউর গতি কম এবং র‍্যামের দাম বেশি হয় রমের তুলনায়।
আধুনিক যুগের কম্পিউটারগুলোতে রমে তথ্য সংরক্ষণের বিষয়টি আর করা হয় না। যাই হোক, ফ্ল্যাশ রমগুলো এখন তথ্য সংরক্ষণ মাধ্যম অথবা দ্বিতীয় সংরক্ষণ মাধ্যম হিসেবে ভূমিকা পালন করে। রম...
সেমিকন্ডাক্টর প্রযুক্তি
মাস্ক প্রোগ্রামড রম হল ইন্ট্রিগ্রেটেড সার্কিট যেটা নিজে কোন তথ্য এনকোড করে সংরক্ষণ করে এবং এগুলো উৎপাদনের পরে পরিবর্তন করা অসম্ভব। অন্যান্য ধরনের নন-ভোলাটাইল সলিড-স্টেট মেমোরি কিছু কিছু ক্ষেত্রে পরিবর্তনের সুযোগ দেয়।
রাইট প্রোটেকশন বা লিখন নিরপত্তার কারণে কিছু কিছু পুনপ্রোগ্রাম করা যায় এমন রম অস্থায়ীভাবে রমে পরিনত হয়।
অন্যান্য প্রযুক্তি
আরও অন্যান্য ধরনের নন-ভোলাটাইল মেমোরি আছে যেগুলো সেমিকন্ডাক্টর প্রযুক্তির নয়, যেমন-